जानिए, सेहत से जुड़ी 8 अच्छी आदतें जो आपको करिअर में भी तरक्की देंगी
Healthy Habits for Career Success: How to Stay Fit and Focused हर व्यक्ति एक बढ़िया कमाई वाला करिअर चाहता है। लेकिन यदि हम दुष्चक्रों में फंस जाएं,तो कठिन होता है। दो तरह के चक्र होते हैं, जिन्हें अंग्रेजी में कहते हैं
हर व्यक्ति एक बढ़िया कमाई वाला करिअर चाहता है। लेकिन यदि हम दुष्चक्रों में फंस जाएं,तो कठिन होता है। दो तरह के चक्र होते हैं, जिन्हें अंग्रेजी में कहते हैं (1) विशियस (vicious) अर्थात लगातार चलने वाला बुरा चक्र, और (2) वर्चुअस (virtuous) अर्थात कभी न खत्म होने वाला अच्छा चक्र। पहला है गरीबी और अशिक्षा का और दूसरा है अमीरी का।
क्या चाहिए अमीर बनने के लिए
जीवन में अमीर बनने के लिए केवल एक अच्छा करिअर (नौकरी या बिजनेस) चाहिए। और उसके लिए दो चीजों की मूल आवश्यकता है – (1) अच्छा स्वास्थ्य और (2) अच्छी शिक्षा। ये दोनों अगर हैं, तो सारे रास्ते खुल जाते हैं।
और अगर ये दोनों नहीं हैं, तो अमीरी तो आने से रही। गरीब का बच्चा न ठीक से पोषण पाता है और न शिक्षा (जो कि आज भी बहुत महंगी है) और हमेशा गरीब बना रहता है। अमीर का बच्चा ये दोनों चीजें पाता है और अमीर बना रहता है। ये चक्र पीढ़ी-दर-पीढ़ी सैकड़ों सालों तक चल सकते हैं और नैचुरली ब्रेक नहीं होते।
यहीं प्रवेश करती हैं जिम्मेदार और कल्याणकारी सरकारें और अंतरराष्ट्रीय संगठन जो गरीबों को विभिन्न योजनाओं के जरिये शिक्षा और अच्छी हेल्थ फैसिलिटीज देकर उस दुष्चक्र से बाहर निकलने का मौका देते हैं।
इसी जिम्मेदारी समझते हुए ‘वर्ल्ड हेल्थ ऑर्गनाइजेशन' 1950 से प्रतिवर्ष 7 अप्रैल (आज से दो दिन बाद) को ‘वर्ल्ड हेल्थ डे’ मनाता आया है।
करिअर फंडा में स्वागत!
आइए देखें कि अच्छा स्वास्थ्य समग्रता में क्या होता है।
अच्छा स्वास्थ्य - अमीर बनने की कुंजी 
अपने जीवन को भरपूर एन्जॉय करने के लिए, अपने पोटेंशियल को पूरा एक्सप्लॉइट करने के लिए, और अपने बच्चों को एक अच्छा जीवन देने के लिए खुद का स्वास्थ्य अच्छा होना पहली शर्त है।
1) बचपन में परफेक्ट न्यूट्रिशन
सबसे गहरा असर आजीवन स्वास्थ्य पर अगर किसी का होता है तो वो है पहले 7 सालों में मिला पोषण। और अच्छे पोषण का सबसे बढ़िया स्रोत होता है ‘समृद्ध और विविध भोजन सामग्री’, जिसमें सिर्फ कैलोरी प्रधान खाद्यान्न न हों।
करिअर कैसे प्रभावित होगा: पूरे एडल्ट लाइफ में हाई प्रोडक्टिविटी इसी पर निर्भर करती है।
2) संतुलित और पौष्टिक आहार की आदत 
अच्छी हेल्थ और एनर्जी लेवल को बनाए रखने के लिए एक स्वस्थ आहार आवश्यक है। अपने आहार में विभिन्न प्रकार के फल, सब्जियां, साबुत अनाज और लीन प्रोटीन शामिल करना महत्वपूर्ण है। प्रोसेस्ड और हाई फैट वाले खाद्य पदार्थों से बचें, और चीनी और नमक का कंजम्प्शन कम करें।
करिअर कैसे प्रभावित होगा: रोजमर्रा की भागदौड़ के लिए एनर्जी चाहिए और प्रतिदिन की ऊर्जा का यही मूल मंत्र है।
3) समय-समय पर पानी पीना 
अच्छे स्वास्थ्य को बनाए रखने और डिहाइड्रेशन को रोकने के लिए पर्याप्त पानी पीना महत्वपूर्ण है। प्रति दिन कम से कम 8-10 गिलास पानी पीने का लक्ष्य रखें, और यदि आप शारीरिक रूप से सक्रिय हैं तो अधिक। कई बार महिलाएं पानी पीने से बचती हैं, क्योंकि सार्वजनिक महिला टॉयलेट्स की कमी होती है। इसका असर उनकी सेहत पर पड़ता है।
करिअर कैसे प्रभावित होगा: शरीर में पानी की कमी होने पर थकान महसूस हो सकती है और फोकस करने की क्षमता प्रभावित हो सकती है। ये बीमारियां भी दूर रखेगा।
4) पर्याप्त नींद लें 
हर रात कम से कम 7-8 घंटे की नींद लेने का लक्ष्य रखें, और अपने बॉडी-क्लॉक को नियमित करने में मदद करने के लिए एक नींद नियमित समय पर लें। आजकल थोड़ा भी अधिक सोना ऐसे प्रचारित किया जाता है जैसे आप कोई अपराध कर रहे हों, इन चक्करों में न पड़े और अपनी शरीर की जरूरत अनुसार नींद लें।
करिअर कैसे प्रभावित होगा: नींद की कमी आपकी हेल्थ ही नहीं आपके मूड और मेंटल एबिलिटी पर भी बुरा असर डाल सकती है। अच्छी नींद ही डेली हाई प्रोडक्टिविटी की चाबी है।
5) नियमित एक्सरसाइज करें
अच्छी हेल्थ को बनाए रखने और पुरानी बीमारियों के जोखिम को कम करने के लिए व्यायाम आवश्यक है। सप्ताह के अधिकांश दिनों में कम से कम 30 मिनट की मध्यम-तीव्रता वाले व्यायाम करने का लक्ष्य रखें, जैसे तेज चलना, जॉगिंग, साइकिल चलाना या तैराकी।
करिअर कैसे प्रभावित होगा: रेगुलर एक्सरसाइज शरीर को बीमारियों से तो बचाती ही है, साथ ही दिनभर एनर्जेटिक रखती है। ये एनर्जी दफ्तर में भी काम आएगी।
6) स्ट्रेस मैनेजमेंट
स्ट्रेस को कम करने और विश्राम को बढ़ावा देने में मदद करने के लिए गहरी सांस लेने, ध्यान, योग या माइंडफुलनेस जैसी स्ट्रेस मैनेजमेंट तकनीकों का अभ्यास करें।
करिअर कैसे प्रभावित होगा: स्ट्रेस से फिजिकल और मेंटल दोनों तरह की हेल्थ पर बुरा असर पड़ता है और वर्किंग एबिलिटी प्रभावित होती है। खुश रहेंगे, तो पॉजिटिव रहेंगे।
7) आवश्यक होने पर चिकित्सीय देखभाल लें 
अब मनुष्य की बेसिक आवश्यकताएं केवल रोटी, कपड़ा और मकान नहीं बल्कि दवाइयां भी है। बीमारी या चोट के लक्षणों को नजरअंदाज न करें। आवश्यकता पड़ने पर डॉक्टर को कंसल्ट करें। शुरुआती पहचान और उपचार अक्सर अधिक गंभीर स्वास्थ्य समस्याओं को रोक सकते हैं।
करिअर कैसे प्रभावित होगा: आज काम छूटने के डर से अगर आप सही ट्रीटमेंट नहीं लेते हैं तो छोटी सी परेशानी भी बड़ा रूप ले सकती है। फिर आपका काम लंबे समय के लिए रुक सकता है।
8) ब्रेक लें और सेल्फकेयर का ध्यान रखें
चाहे आप छात्र हों या पेशेवर, नियमित ब्रेक लेना और सेल्फकेयर का अभ्यास करना महत्वपूर्ण है। इसमें टहलना, किताब पढ़ना, दोस्तों या परिवार के साथ समय बिताना या पसंदीदा कार्य करना शामिल होना शामिल हो सकता है।
करिअर कैसे प्रभावित होगा: अपनी पसंद का काम करना आपके दिमाग को रिलैक्स करता है। अपने आप को रिचार्ज करते रहें।
इन टिप्स का उपयोग करके आप अच्छे स्वास्थ्य को बनाए रख सकते हैं और अपने चुने हुए क्षेत्रों में अपने प्रदर्शन में सुधार कर सकते हैं। आप सभी को ‘वर्ल्ड हेल्थ डे’ की अग्रिम शुभकामनाएं।
आज करिअर फंडा यह है कि शिक्षा और स्वास्थ्य भारत को विकसित राष्ट्र बनाने की कुंजी है, और इसमें हम सबको व्यक्तिगत रूप से अपनी हेल्थ को संभालना शामिल है।
कर के दिखाएंगे!
इस कॉलम पर अपनी राय देने के लिए यहां क्लिक करें।
करिअर फंडा कॉलम आपको लगातार सफलता के मंत्र बताता है। जीवन में आगे रहने के लिए सबसे जरूरी टिप्स जानने हों तो ये करिअर फंडा भी जरूर पढ़ें...
1) सही रोजगार चाहते हैं तो जरूरी है टार्गेटेड एफर्ट:जानिए, क्यों पढ़े-लिखे बेरोजगारों की संख्या लगातार बढ़ रही है
2) आर्टिफिशियल इंटेलिजेंस बदलेगी दुनिया:पर्सनलाइज्ड ट्यूशन से प्लेसमेंट तक हर जगह AI…जानिए क्या होंगे 5 बड़े बदलाव
3) हिमालय से सीखिए क्रिएटिव डिस्ट्रक्शन के मायने:प्रकृति के विनाशकारी रूप से पैदा हिमालय सिखाता सृजन का सबक
4) पाइथागोरस थ्योरम देने वाले के जीवन से 4 सबक:सिर्फ गणितज्ञ नहीं, फिलॉस्फर और म्यूजीशियन भी थे पाइथागोरस
5) जॉब इंटरव्यू हो या बिजनेस मीटिंग…फर्स्ट इम्प्रेशन है जरूरी:कहीं भी बढ़िया फर्स्ट इम्प्रेशन बनाने के 7 टिप्स
6) अंग्रेजी में Prepositions का महत्व समझिए:सही Prepositions के ज्ञान से सुधरेगी अंग्रेजी में सेंटेंस मेकिंग
7) सफलता की राह नहीं रोक सकती कोई भी समस्या:जानिए, मूक-बधिर लोगों के लिए 7 उम्दा करिअर ऑप्शन्स